b'\n_START_ARTICLE_\nSenkaku salos\n_START_PARAGRAPH_\nSenkaku salos (jap. \xe5\xb0\x96\xe9\x96\xa3\xe8\xab\xb8\xe5\xb3\xb6\xc2\xa0= Senkaku-shot\xc5\x8d, kiti variantai: \xe5\xb0\x96\xe9\x96\xa3\xe7\xbe\xa4\xe5\xb3\xb6 Senkaku-gunt\xc5\x8d ir \xe5\xb0\x96\xe9\x96\xa3\xe5\x88\x97\xe5\xb3\xb6 Senkaku-rett\xc5\x8d), taip pat \xc5\xbeinomos kaip Diaoju salos (kin. \xe9\x92\x93\xe9\xb1\xbc\xe5\xb2\x9b\xe5\x8f\x8a\xe5\x85\xb6\xe9\x99\x84\xe5\xb1\x9e\xe5\xb2\x9b\xe5\xb1\xbf,\xc2\xa0pinyin: Di\xc3\xa0oy\xc3\xbad\xc7\x8eo j\xc3\xad q\xc3\xad f\xc3\xb9sh\xc7\x94 d\xc7\x8eoy\xc7\x94; taip pat supapr. kin. \xe9\x92\x93\xe9\xb1\xbc\xe5\xb2\x9b) Kinijoje ar Tiaojutai salos (kin. \xe9\x87\xa3\xe9\xad\x9a\xe5\x8f\xb0\xe5\x88\x97\xe5\xb6\xbc,\xc2\xa0pinyin: Di\xc3\xa0oy\xc3\xbat\xc3\xa1i li\xc3\xa8 y\xc7\x94) Taivane, taip pat dar Vir\xc5\xa1\xc5\xabn\xc4\x97s salos, yra negyvenam\xc5\xb3 sal\xc5\xb3 grup\xc4\x97 Ryt\xc5\xb3 Kinijos j\xc5\xabroje, kurias valdo Japonija. Jos yra \xc4\xaf rytus nuo Kinijos, \xc5\xa1iaur\xc4\x97s rytus\xc2\xa0\xe2\x80\x93 nuo Taivano ir \xc4\xaf vakarus nuo Okinavos._NEWLINE_Kai 1968 m. buvo atrasta, kad netoli sal\xc5\xb3 j\xc5\xabroje gali b\xc5\xabti naftos rezerv\xc5\xb3, \xc4\xaf Senkaku salas pretenzijas parei\xc5\xa1k\xc4\x97 Kinija ir Taivanas, ta\xc4\x8diau 1971 m. JAV salas perdav\xc4\x97 Japonijai. Kinija teigia, kad atrado ir vald\xc4\x97 salas nuo XIV a. Japonija vald\xc4\x97 salas nuo 1895\xc2\xa0m. iki Antro pasaulinio karo pabaigos, 1945\xe2\x80\x931972 m. salas vald\xc4\x97 amerikie\xc4\x8diai, kol kartu su Okinava gr\xc4\x85\xc5\xbeino Japonijai._NEWLINE_Senkaku salos yra Japonijos diplomatini\xc5\xb3 gin\xc4\x8d\xc5\xb3 su Kinija ir Taivanu objektas. Abi kin\xc5\xb3 vyriausyb\xc4\x97s sutinka, kad salos priklauso Taivanui, tiksliau Tou\xc4\x8dengo miestui Jilano provincijoje. Japonija oficialiai nepripa\xc5\xbe\xc4\xafsta Taivano kaip atskiros valstyb\xc4\x97s ir teigia, kad Senkaku salos priklauso I\xc5\xa1igakio miestui Okinavos prefekt\xc5\xabroje, tad ji nepripa\xc5\xbe\xc4\xafsta Taivano ir Kinijos pretenzij\xc5\xb3 \xc4\xaf salas. Japonijos vyriausyb\xc4\x97 neleido I\xc5\xa1igakiui pl\xc4\x97toti sal\xc5\xb3.'